Senere ble industridriften på Ranheim dreid mot treforedling. Ranheim cellulosefabrikk, senere utvidet med papirproduksjon, ble reist på gårdens grunn og satt i drift i 1884. Jenssen hadde selv den tekniske ledelsen ved fabrikken, men klarte ikke å få lønnsomhet i foretaket. I løpet av 1890-årene måtte Jenssen overdra både aksjene i fabrikken og gården til sin største kreditor. Fabrikken eksisterer fortsatt som Ranheim Paper & Board.